
 Инсталиране на Matomo (предишно име Piwik) [версия 3.7.0]
===========================================================


За да инсталирате Matomo, моля, следвайте тези указания:  
  
1. Свалете инсталацията от официалния сайт на Matomo:

[https://matomo.org/](https://matomo.org "https://matomo.org")  
  
2. След като свалите архива с инсталацията, трябва да го качите във вашето уеб пространство.

Можете да разархивирате файловете от сваления архив и после да ги качите, също така можете да качите архива и да използвате секцията [Файлове](https://www.icdsoft.com/bg/kb/view/faylove_2 "Файлове") на Контролния панел, за да разархивирате пакета.

Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите в секцията [Качване на файлове](https://www.icdsoft.com/bg/kb/kachvane_na_faylove "Качване на файлове").

Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през секцията Файлове на Контролния панел.

  
3. Създайте MySQL база данни за Matomo. Можете да направите това през секцията [MySQL бази данни](https://www.icdsoft.com/bg/kb/view/mysql_bazi_danni_1 "MySQL бази данни") на Контролния панел. Трябва също така да направите допълнителен MySQL потребител за Matomo през секцията MySQL бази данни в Контролния панел. Разрешете всички привилегии за допълнителния потребител.

  
4. Добавете следния ред в [PHP конфигурационен файл](https://www.icdsoft.com/bg/kb/view/konfiguratsionni_faylove_za_php_i_tehnia_prioritet) във Вашия акаунт:

always\_populate\_raw\_post\_data=-1

В статията [Промяна на PHP настройките за Вашия акаунт](https://www.icdsoft.com/bg/kb/view/promyana_na_php_nastroykite_za_vashia_akaunt) можете да откриете повече информация за това как да промените Вашите PHP настройки.

5. Посетете с браузъра си директорията, в която са разархивирани файловете на Matomo. Изберете език, който да бъде използван по време на инсталацията и натиснете бутона **"Next"**.

6. На следващата страница Matomo проверява дали хостинг сървърът отговаря на инсталационните изисквания.

Натиснете бутона "**Next**".

7. На тази стъпка е нужно да настроите достъпа на Matomo до създадената от вас база данни:

****Database Server**:** localhost  
**Login:** Въведете потребителското име за MySQL, което сте създали в секцията MySQL бази данни на Kонтролния панел за вашата Matomo апликация.  
**Password:** Въведете паролата, която сте задали за вашия MySQL потребител.  
**Database Name:** Въведете името на базата данни на MySQL, която сте създали за вашата Matomo апликация.  
**table prefix**: Оставете въведената стойност по подразбиране, освен ако не инсталирате повече от едно Matomo копие в същата база данни.  
**Adapter:** MySQLI

![Database Setup](https://hostingassets.com/faq/3726.png "Database Setup")

Натиснете бутона "**Next**". Инсталационният скрипт ще се свърже с базата данни, за да създаде MySQL таблиците. Натиснете бутона "**Next**" след като бъдат създадени таблиците.

8. На следващата стъпка, трябва да създадете super user. Този потребител има най-високи права. Въведете потребителско име и парола, както и e-mail адрес. Изберете опцията **"email me with major Matomo community updates"**.

![Super User](https://hostingassets.com/faq/3728.png "Super User")

Натиснете бутона "**Next**".

9. На екрана "Setup a Website", въведете име на сайт, както и адреса (URL) на сайта. Изберете времевата си зона.

![Setup a Website](https://hostingassets.com/faq/3730.png "Setup a Website")

Можете да добавяте още сайтове, след като бъде инсталиран Piwik.

Натиснете бутона "**Next**".

10. На следващата страница ще бъде показан JavaScript тракинг кода. За да записвате посетители, посещения и разгледани страници в Matomo, трябва да добавите тракинг кода на всяка страница от сайта си. Препоръчва се да се използва стандартният JavaScript тракинг код. Той трябва да бъде поставен непосредствено преди **</body>** тага на вашите страници.

Можете да разгледате [Matomo Javascript Tracking documentation](https://developer.matomo.org/api-reference/tracking-javascript "https://developer.matomo.org/api-reference/tracking-javascript") за да видите списък с възможните функции.

Натиснете бутона "**Next**", за да завършите инсталацията.

**Важно:** Проверявайте сайта на Matomo за нови версии на апликацията и винаги обновявайте до последната версия.

